पाएं अपने शहर की ताज़ा ख़बरें और फ्री ई-पेपरडाउनलोड करें
शहर के गजानन मार्ग स्थित गांछों का बास में मंगलवार दोपहर अज्ञात कारण से एक बांस के गोदाम में आग लग गई। जिसे देख क्षेत्र में अफरा-तफरी मच गई। सूचना पर दमकल कर्मी मौके पर पहुंचे तथा करीब एक घंटे की मशक्कत के बाद आग पर काबू पाया। आग से गोदाम में रखे लकड़ियों के बांस आदि जल गए। गोदाम मालिक ने लाखों का नुकसान होना बताया।
नगर परिषद दमकल प्रभारी रामलाल ने बताया कि गांछों का बास में जगन्नाथ सिसोदिया के गोदाम में आग की सूचना पर दो दमकल नगर परिषद व दो दमकल रीको क्षेत्र से मौके पर लेकर पहुंचे। फायर मैन राहुल, रेखादेवी, मनीष सुनील ने करीब एक घंटे की मशक्कत कर आग को बुझाया। लाग लगने का कारण फिलहाल पता नहीं चला। प्रारंभिक जांच में सामने आया कि गोदाम के बाहर पड़े कचरे में आग लगने से गोदाम तक आग पहुंची।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn